61961J0010
ΑΠΌΦΑΣΗ ΤΟΥ ΔΙΚΑΣΤΗΡΙΟΥ
της 27ης Φεβρουαρίου 1962 (
*1
)
Αντικείμενο της υποθέσεως:
Ζητείται να αναγνωριστεί ότι η Ιταλική Κυβέρνηση, επιβάλλοντας μετά την έναρξη ισχύος της Συνθήκης περί ιδρύσεως της Ευρωπαϊκής Οικονομικής Κοινότητας τον κατώτερο ειδικό δασμό των 150 λιρών Ιταλίας (LIT) και λαμβάνοντας τον δασμό αυτό ως δασμό βάσεως για τον υπολογισμό των διαδοχικών μειώσεων των δασμών έναντι των άλλων κρατών μελών όσον αφορά τους σωλήνες, τις βαλβίδες και τις ηλεκτρικές λυχνίες για εισαγόμενους δέκτες ραδιοφωνίας που προέρχονται από άλλα κράτη μέλη και έχουν ανά τεμάχιο δασμολογική αξία κατώτερη ή ίση προς 428 LIT, παρέβη τις υποχρεώσεις που υπέχει από τη Συνθήκη περί ιδρύσεως της ΕΟΚ.
Διατακτικό της αποφάσεως:
Η Ιταλική Κυβέρνηση επιβάλλοντας μετά την έναρξη ισχύος της Συνθήκης τον ειδικό δασμό των 150 LIT στα οικεία προϊόντα που προέρχονται από τα κράτη μέλη και έχουν ανά τεμάχιο δασμολογική αξία κατώτερη ή ίση προς 428 LIT και λαμβάνοντας τον δασμό αυτό ως βάση υπολογισμού των διαδοχικών μειώσεων των δασμών παρέβη τις υποχρεώσεις που υπέχει από τα άρθρα 12 και 14, παράγραφος 1, της Συνθήκης.
Πρόταση του γενικού εισαγγελέα:
Πρότεινε να γίνει δεκτή η προσφυγή.
(
*1
)	Γλώσσα διαδικασίας: η ιταλική.